AlexejDobrolubov/national_council_slovak_2010 huggingface dataset:
88. schôdza NR SR - 11.deň - A. dopoludnia
Dátum: 2023-03-30
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

12. Ja by som len odpovedal k tým osobitným zreteľom. A áno, tie dodatočné podmienky majú spô... majú pôsobiť odstrašujúco. Áno, to je pravda, ja som to tam priznal, lebo my teda chceme, aby obce vytvárali súťažné prostredie, keď sa, keď sa zbavujú majetku alebo keď ho teda niekomu nechávajú do nájmu. Ale neni to nevyriešiteľné, lebo tie zásady si schvaľujete bežnou väčšinou, takže ak by naozaj bolo niečo nevyhnutné, tak viete to urobiť. Jednoducho zmeníte si tie zásady takým spôsobom, aby ste pokryli aj to, čo ste predtým v tých zásadách nepokryli, a viete to spraviť.
88. schôdza NR SR - 9.deň - A. dopoludnia
Dátum: 2023-03-28
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

44. Ďakujem pekne. Najprv na pána poslanca Richtera. No to, že ste odovzdávali vyrovnanú onú... Sociálnu poisťovňu, bol výsledok demografie a toho, že ste časť ľudí vyhnali z II. piliera. Len tak mimochodom, teraz ďalšia vláda opäť zdedí Sociálnu poisťovňu s podobným deficitom, bude to nejakých 1,3 mld. každý rok a z toho bude nejakých cez 300 mil. rodičovský bonus. Ku pá... (povedané so smiechom), ku pánovi poslancovi Tomášovi, tak ja ešte to dopoviem, lebo som to nestihol vo svojom vystúpení, vy ste tu taký chaos spôsobili tým hlasovaním hneď, že vy ste netušili, o čom sa bude a akým spôsobom sa bude hlasovať. V spoločnej správe bola... bol bod, ktorý posúval tú účinnosť na 1. 7., ale keďže ste to tuná takto domotali, tak nebolo jasné, že ak sa schváli ten spoločný bod, či bude možné hlasovať o pozmeňujúcich návrhoch, preto bola jediná možnosť potom schváliť môj pozmeňujúci návrh, takže je to len a len vaša chyba. A keby ste, pán poslanec, aj chodili do roboty a boli na výbore, kde som tie pozmeňujúce návrhy predkladal, tak by ste vedeli, že tam som predložil aj pozmeňujúci návrh, ktorý odkladal rodičovský dôchodok, vtedy ešte nebol vyplácaný, a teda chcel som sa tomu venovať v ďalšom zákone, ale teda ten bude, ten prepadne, tak chcem vám teda, pán minister, pogratulovať, že ste to dokázali takto urýchliť, že sa už rodičovský dôchodok začal vyplácať, čo teda, žiaľbohu, znemožňuje jeho posunutie až na rok 2024, takže toto sa vám podarilo, gratulujem, naplnili ste asi svoje politické poslanie za, za tieto štyri roky, lebo bolo to evidentné, že na tomto vám záleží najviac. A ešte teda pre pána poslanca Tomáša. Keď sa veci robia zodpovedne, tak si to nechajte aj zrátať, takže ja som tie poslanecké, ja som tie pozmeňujúce návrhy nechal zrátať pre... Rade pre rozpočtovú zodpovednosť a máme kvantifikáciu, koľko tá mimoriadna valorizácia v tomto roku bude stáť. Máme to tu zrátané, dokonca aj s požiadavkou, s požiadavkou Jednoty dôchodcov Slovenska, ktoré, ktorá... (Prerušenie vystúpenia časomerom.)
88. schôdza NR SR - 9.deň - A. dopoludnia
Dátum: 2023-03-28
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

28. No, pán poslanec Tomáš, ja sa smejem na vás, smejem sa na tom, že keď hovoríte o rozmrazení minimálnych dôchodkov, tak ďakujete celému plénu, hoci len vďaka mňa... len, len vďaka mne ste sa vôbec dozvedeli, že sa rozmrazili, lebo vy ste boli asi tri dni v tom, že to bude tiež až... až od 1. 1., lebo ste ani nevedeli, čo ste sami predložili. A len vďaka mne sa rozmrazili, lebo len vďaka mne ten zákon nadobudne účinnosť, lebo vy ste to tu s kolegom Richterom tak domotali, že keby, keby sa neschválila účinnosť od 1. 1., tak, tak ten zákon by bol, by mal účinnosť skôr, ako by ho pani prezidentka podpísala, takže by ho musela vrátiť. Rovnako keď hovoríte o mimoriadnej valorizácii, tak sa tešíte, že tá mimoriadna valorizácia v tom systéme je, to bol môj návrh, ktorý, ktorý opravoval vaše nezmysly, vtedy ma nepomenujete, vtedy mi nepoďakujete, ale potom ma začnete kritizovať, že vraj vďaka mne je to až od 1. 1., pritom vy ste to tu domotali, ale o tom ešte budem hovoriť vo vystúpení v rozprave.
88. schôdza NR SR - 9.deň - A. dopoludnia
Dátum: 2023-03-28
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

16. Ďakujem pekne za slovo. K tej valorizácii dôchodkov sa povenujem vo zvlášť príspevku, asi tam spomeniem aj tú valorizáciu životného minima, ktorú ste teraz spomenuli. Vo faktickej by som sa chcel venovať tomu dôchodkovému veku, ktorý ste spomenuli, a oranžovej obálke. Povedali ste, že ak teda budete mať do toho čo hovoriť po voľbách, tak budete sa usilovať o to, aby bol opäť zavedený strop dôchodkového veku. Povedali ste, že tá revolúcia z Francúzska možno dorazí aj sem. No pán poslanec, pán bývalý minister, treba povedať, že to je revolúcia proti zdravému rozumu. Môžeme si klamať, koľko chceme, ale základná matematika nás raz dobehne a jednoducho jeden pracujúci nemôže uživiť jedného dôchodcu a to je to, k čomu smerujeme, to, čo môže byť bez toho, aby sme predlžovali dôchodkový vek zanedlho, zanedlho realita. A keď hovoríte, že čo by všetko mala teda zohľadňovať tá prognóza z oranžovej obálky, že aj ten posun toho dôchodkového veku, tak áno, aj ten, ale, samozrejme, aj udržateľnosť dôchodkového systému, lebo aká je pravdepodobnosť, že Slovensko, že slovenské verejné financie, nášho malého štátiku v strede Európy, zvládnu zadlženie 300 % hrubého domáceho produktu. Nula, taká pravdepodobnosť neexistuje. To je absolútne nereálne. Dôchodky reálne sa jednoducho pre ľudí v mojom veku a ešte mladších sa budú musieť znižovať. A ešte jednu takú osobnú vec, pán minister. Už po toľkých rokoch, keďže ste ministrom práce, by vám naozaj prospelo, keby ste sa niečo naučili o fungovaní finančných trhov, lebo ten II. pilier je naozaj podstatná súčasť dôchodkového systému, a z tých vašich vyjadrení je naozaj evidentné... (Prerušenie vystúpenia časomerom.)
88. schôdza NR SR - 5.deň - A. dopoludnia
Dátum: 2023-03-21
Poslanec: Cmorej, Peter (SaS)
Druh vystúpenia: Vystúpenie v rozprave

91. Ďakujem pekne za slovo. V tomto návrhu ide o dve malinké zmeny týkajúce sa zákona o sociálnom poistení, ktoré riešia nedokonalosti zákona. Jedna sa týka materskej a druhá sa týka predčasných starobných dôchodkov. Potom v rozprave to odôvodním, z akého dôvodu to predkladám. Obe tieto veci som komunikoval už pred vyše dvoma rokmi s ministerstvom práce, jednu sľúbili opraviť v niektorej väčšej novele, ale asi sa k tomu nedostali, a druhú nepovažovali za tak početnú, aby sa tomu venovali. Ale keďže je časť občanov poškodených, tak ja na rozdiel od nich považujem za potrebné sa venovať aj takejto nedokonalosti zákona, pokiaľ to časť ľudí poškodzuje. A viac už potom poviem v rozprave. Ďakujem.
88. schôdza NR SR - 9.deň - B. popoludní
Dátum: 2023-03-28
Poslanec: Cseh, Peter (OĽANO)
Druh vystúpenia: Vystúpenie s faktickou poznámkou

114. Ďakujem pekne za slovo. Kolega Igor Matovič, ďakujem pekne za tri a pol hodiny bezchybnej argumentácie. Ja si myslím, že každému súdnemu občanovi viac argumentov ani neni potrebné. Ale ja chcem, ale ja osobne chcem vyzvať vážených kolegov a kolegýň na konštruktívnu debatu. A to ja sa vás pýtam, čo je viac demokratické, ako motivovať občanov na to, aby sa zúčastnili volieb. Ak teraz sme počuli A, vlastne návrh od pána Matoviča, nazveme to, nazveme to... nazveme to áčkom. Ja vás poprosím, dajte to, prosím vás, dolu do správy, keď budete mať vystúpenie, ako, ako ďalej. Ako B. To znamená, že my sme predložili A, a skúsme byť konštruktívni a povedať, že B. Lebo keď, keď tu sedíte v demokratickom zvolenom parlamente, tak je vašou povinnosťou prijať, prijať zákony a konať tak, aby ste zvýšili účasť vo voľbách. A podľa môjho názoru - lebo Matovič - je v tomto prípade málo, lebo keď ide o účasť vo voľbách, o demokracii, tak je to podľa môjho názoru veľmi slabé, aby sme tu hovorili, že len Matovič. A týmto vás chcem teda vyzvať, že ak ste počuli teda teraz A, tak dajte aj B, lebo kriticky vie každý, ale skúsme konštruktívne rozmýšľať. Ďakujem.
88. schôdza NR SR - 8.deň - A. dopoludnia
Dátum: 2023-03-24
Poslanec: Cseh, Peter (OĽANO)
Druh vystúpenia: Vystúpenie s faktickou poznámkou

132. Ďakujem pekne za slovo. Pán kolega Milan Mazurek, ja som veľmi rád, že ste ma spomenuli vo vašej reči a musím spomenúť, že ja som o tom presvedčený, aleže skutočne presvedčený, že vy osobne ste najhoršia investícia z verejných zdrojov. O čom hovorím? Pán poslanec, vy osobne tu sedíte od svojich 22 rokov, siedmy rok. A za ten čas vaša poslanecká práca vykonala alebo súvisle vaša, vašu prácu by som hodnotil tak, že za ten čas ste stihli šíriť nenávisť, klamstvá, strach a ešte ste stihli aj hodiť kamene do detí. Áno, to ste vy. Ale, pán kolega, od, ak mám dobré informácie, vy ste rodič, ak sa nemýlim, aby som mal správne informácie. A ako rodič raz vaše dieťa vyrastie, bude z neho muž alebo žena, neviem, že či máte syna alebo dcéru, a ja verím tomu, že sa vás opýta, keď budete mať vo vekoch seniora, sa vás spýta, že: Tato, prečo si bol taký? Prečo si šíril v národe nenávisť? A dobre si na toto zmyslite, lebo to sa stane, tomu verte. Lebo, pán poslanec, vy ste zatiaľ počas vašej práce, ešte raz, ste šírili nenávisť, strach, klamstvo a verte tomu, že to nie sú správne nástroje. Poďme si sadnúť a debatovať, rád vás pozvem na kávu. Ďakujem za slovo.
88. schôdza NR SR - 8.deň - A. dopoludnia
Dátum: 2023-03-24
Poslanec: Cseh, Peter (OĽANO)
Druh vystúpenia: Vystúpenie s faktickou poznámkou

122. Ďakujem pekne za slovo. Pán kolega Igor Matovič, ďakujem pekne za návrh a za rozpravu, teda za prednesenie. Mňa len osobne vyrušuje, že riešime akurát vlastné výplaty a z radov opozície tu sedia traja. A tí ľudia, ktorí pred troma rokmi takéto podobné riešenie chceli, chceli riešiť a chceli navrhnúť a šírili s tým len nenávisť. A teraz je možnosť, teda v utorok bude možnosť o jedenástej o tomto hlasovať. Som veľmi, veľmi zvedavý, ako budete hlasovať, ukážete vašu skutočnú tvár. A ešte raz, hovoríme o vlastných výplatách a dokopy nás tu je okolo 13 poslancov. Hanba, ale už vidím, že tuto pán kolega, menovite pán Milan Mazurek, o chvíľočku vystúpi v rozprave, ako tu bude šíriť nenávisť, ako si urobí na to obrovský piár, ako kopne do všetkého, ale o jedenástej v utorok, že ako bude hlasovať, to už je ďalšia vec. Ďakujem za slovo. Mám, čo mám povedať, a viete, skutek utek. Ďakujem pekne.
78. schôdza NR SR - 18.deň - B. popoludní
Dátum: 2023-01-26
Poslanec: Cseh, Peter (OĽANO)
Druh vystúpenia: Vystúpenie s faktickou poznámkou

34. Ďakujem za slovo. Č, Čeh alebo Čech. Ďakujem. Pán poslanec Pellegrini, ja som tu nováčik, nie som tu ani 4 mesiace medzi vami a som rád, že som sa mohol stať svedkom, ako sa vyrába mediálny marketingový smerohlasáci. Predtým, pred vaším vystúpením, aj včera, aj dnes vystúpili rôzni poslanci, vaši kolegovia a musel som si všimnúť, že hore napríklad kamery absolútne pomáličko o to nemali záujem. Ako ste sa vy zjavili v pléne, tak všetky kamery priamo na vás a len k tomu chcem dodať, že ste naozaj šikovne stvorený mediálny človek s kosačkou na traktore v monterkách, záclonu má v kuchyni. Ale pripomínam k veci k vystúpeniu a je veľmi dôležité ešte, musím povedať, že vy tu drúzgate o tom, že... (Prerušenie vystúpenia predsedajúcim.) Blanár, Juraj, podpredseda NR SR Pán poslanec Blcháč, reaguje na pána Pellegriniho, takže poprosím vás. Cseh, Peter, poslanec NR SR Pán poslanec Pellegrini... Ďakujem. Pán poslanec Pellegini, vy tu drúzgate o tom, že vláda komu ako nepomáha, ale pripomínam vaše slová, kde ešte nikde nič nebolo, keď ste boli pri vládnej moci ako premiér počas vlády SMER-u a zatvárali ste hranice tu v Rajke a ste povedali, teda citujem: "Nech teda občania nerátajú s pomocou štátu a vlády, nemáme na to schopnosti a možnosti," a to bolo možno 15-20 pozitívnych. To sú vaše slová. Len tak, že aká bola vaša pomoc, keď ste boli pri moci, pri vláde ako premiér. Proste s vami nemali občania Slovenskej republiky rátať. Ďakujem za slovo.
78. schôdza NR SR - 18.deň - A. dopoludnia
Dátum: 2023-01-26
Poslanec: Cseh, Peter (OĽANO)
Druh vystúpenia: Vystúpenie s faktickou poznámkou

58. Ďakujem. Ďakujem za slovo. Ja sa chcem vyjadriť pán Matovič k, ku, ku covidu, ktorý tu máme od vlády SMER-u, resp. vlády Pellegriniho. Je veľmi zaujímavé, že teraz opozícia, opozícia, tá opozícia, ktorá dva roky alebo už tretí rok tvrdí, že tu žiadny covid neexistoval, neexistuje, ktorý súvisle a stále ťahá ľudí počas najhorších pandemických období do, do ulíc. Tvrdili, že tu sa ide čipovať, že okolo, okolo covidu sú len výmysly v rámci znemožnenia slobody a demokracii. Ale teraz má byť nejaký poslanec Matovič zodpovedný za 20-tisíc ľudí. Ako je to možné, páni a dámy, keď, keď ten covid ani neexistoval podľa vašich slov. Však vy ste s tým brali ľudí do ulíc a ste ich vyzývali, teda nedodržaní pandemických opatrení, že neexistuje tu covid. Že oni, oni tie nejaké mocnosti vás chcú maximálne čipovať. Že tak poprosím vás vysvetliť, že ako môže byť pán Matovič zodpovedný za niečo, čo ani neexistovalo a neexistuje. Hlavne ešte chcem dodať, že je totálna hanba, ale že totálna hanba, že napriek tomu, že títo ľudia všeobecne môžu za najviac nedodržaní pandemických opatrení. Teraz bárs koho, ale že bárs koho berú na zodpovednosť. Ďakujem za slovo.
78. schôdza NR SR - 18.deň - A. dopoludnia
Dátum: 2023-01-26
Poslanec: Cseh, Peter (OĽANO)
Druh vystúpenia: Vystúpenie s faktickou poznámkou

44. Ďakujem za slovo. Pán poslanec Fico, klamstvá, klamstvá a klamstvá. Ja som veľmi nerád, že tu nesedíte, lebo by som veľmi rád vám to povedal priamo do očí. Ale, chvalabohu, tu máte svojich kleptokratov a môžem im to povedať do očí. Tak hneď na začiatku. Vaša každá veta, každá jedna tlačovka začína s klamstvom, a to vo vete sociálna demokracia. Páni a dámy, vy naozaj máte ten pocit, že vy ste tu zanechali sociálnu republiku za sebou? Naozaj to tých 21 centov zvýšenie rodinných prídavkov je podľa vás sociálne? Ja vám to poviem tak, ja tu sedím štvrtý mesiac, ja ten pocit nemám. Vy ste veľmi ďaleko od sociálnej. Je to, až tak ste ďaleko, že ste to po novom zmenili na slovenskú sociálnu demokraciu, lebo už asi na viac nemáte. No a potom k tej demokracie. Pán Fico je jediný aktívny politik, ktorý Ústavu Slovenskej republiky v tejto podobe podpísal, ktorý bol pri zrode. Ja sa vás pýtam, čo robil tridsať rokov. Keď, keď mu to nevyhovuje a mu to nevyhovovalo, prečo to nezmenil? Prečo pre to neurobil nič? Absolútne nič. No áno, lebo je to demokrat, ktorý až vtedy spieva a kričí o demokracii, keď je v opozícii, keď, keď má ten pocit, že môžme mu na to dôjsť, že je to mafia a môžme ho chytiť za golier a OČTK spravodlivosť ho môže nájsť. A ešte k tej demokracii. Stavme sa, stavme sa, že ak by ste mali teraz ústavnú väčšinu, by ste to nezmenili. A viete prečo sa dokážem staviť? Lebo po páde Radičovej vlády ste mali tú možnosť. Nič ste nespravili, keď ste mali tú možnosť. A teraz tu kričíte a ste najväčší demokrat a hádžete sa každý deň o zem, ako strašne tá ústava je nevyhovujúca... (Prerušenie vystúpenia časomerom.)
21. schôdza NR SR - 1.deň - B. popoludní
Dátum: 2021-01-12
Poslanec: Borguľa, Martin (SME RODINA)
Druh vystúpenia: Vystúpenie s faktickou poznámkou

110. Ďakujem za vašu faktickú poznámku, pán kolega. Ja som neni fanúšikom ani v osobnom, ani v profesnom živote takých princípov, že niečo sa nedá. Ja to veľmi nerád počujem. Ono ten, kto nechce, hľadá dôvody, ten, kto chce, hľadá spôsoby, ja neviem ako, musím priznať, naozaj neviem ako, ale však od toho máme vládu, od toho máme legislatívcov, ktorí možno, a v tom spočívala moja výzva, využijú 40 dní na to, aby sme prijímali také normy, ktoré nebudú v rozpore so základnými ľudskými právami na jednej strane, na druhej strane pomôžu riešiť pandemickú situáciu. No a keď nie, tak ja veľmi prosím, aby pri ďalšom núdzovom stave, a ja naozaj dúfam, že už nebude musieť byť vyhlasovaný, lebo mne to proste znie absurdne, ten núdzový stav bude kvalitne zdôvodnený tak, aby sme vedeli všetky zákutia. Koniec koncov aj vy ste boli určite tým poslancom, ktorý bojoval proti kešovým platbám v miliónových výškach. Určite keď tu niekto predložil limity, že môžte kešové operácie robiť do 5-tisíc/15-tisíc euro, tak ste hlasovali za to. A určite asi s tým tiež teraz nesúhlasíte, že tento limit jednoducho je, sú z neho prázdniny. Dneska môžte za 12 mil. ísť do Five Star Residence, ak sú na predaj, môžte kúpiť za 12 mil. euro byty, alebo koľko bola tá suma. Takto to, žiaľ, je. Na tieto úskalia sme neboli upozornení a bol by som rád, keby v tých zdôvodneniach sme aj takéto podrobnosti sa dozvedeli. Ďakujem.
12. schôdza NR SR - 2.deň - A. dopoludnia
Dátum: 2020-09-17
Poslanec: Borguľa, Martin (SME RODINA)
Druh vystúpenia: Vystúpenie s faktickou poznámkou

87. Ďakujem za faktické príspevky na moje vystúpenie. Ja som nehovoril o politickej nekorektnosti, ja som hovoril o politickej korektnosti. Ale snažím sa byť politicky korektný. Možno by ste túto snahu, páni, mohli skúsiť aj vy. A keby ste ju skúsiť chceli, tak slová, ktoré momentálne hľadáte, by mali byť niečo na štýl, že: „Chlapi, SME RODINA, dobrá práca, ďakujeme, vieme, že 13. dôchodky, bolo na ne nula, vy ste vtĺkli, vybojovali 307 mil. a veríme, že to dotiahnete do tej plnej sumy možno už budúci rok,“ lebo toto by boli korektné slová na adresu strany SME RODINA a nie to opľúvanie, ktoré tu robíte. Ďakujem.
9. schôdza NR SR - 5.deň - A. dopoludnia
Dátum: 2020-07-14
Poslanec: Borguľa, Martin (SME RODINA)
Druh vystúpenia: Vystúpenie s faktickou poznámkou

78. Vážený pán predsedajúci (ruch v sále), kolegyne, kolegovia, ďakujem za slovo... (Prerušenie vystúpenia predsedajúcim.) Pellegrini, Peter, podpredseda NR SR Poprosím o kľud v rokovacej sále. Nech sa páči. Borguľa, Martin, poslanec NR SR Len chcem k pánovi Kamenickému, že nemusíte nám pripomínať naše sľuby. Verte mi, s Jednotou dôchodcov Slovenska sme v intenzívnom kontakte a naozaj robíme maximum, úplné maximum pre to, aby trináste dôchodky boli vyplácané. Ony už mohli byť vyplácané dlhé roky, ale boli prijaté teda až na poslednú chvíľu. Na nás je teraz, aby sme aj v týchto ťažkých časoch zabezpečili to, že dôchodky trináste vyplatené aj budú. A verte, strana SME RODINA urobí maximum pre to, aby tieto dôchodky vyplatené aj naozaj boli. Ďakujem.
8. schôdza NR SR - 3.deň - A. dopoludnia
Dátum: 2020-06-05
Poslanec: Borguľa, Martin (SME RODINA)
Druh vystúpenia: Vystúpenie s faktickou poznámkou

62. Ďakujem za slovo. Pani poslankyňa, som v šoku, to je taká rozprávka, moje deti to majú strašne rady. Trollovia, tam to bolo, že som v šoku, tak ja, naozaj na toto sa nedá nič iné povedať. Ja chápem váš úprimný záujem zlepšovať slovenské zdravotníctvo koncepčne a dlhodobo. Len to sa robí presne koncepčne a dlhodobo. A nie že v zrýchlených legislatívnych konaniach my tu povyhadzujeme body, ktoré ľuďom, bez toho, aby sme im to dôkladne a dôsledne vysvetlili v médiách, verejných diskusiách a podobne, dvihneme ceny liekov, ktoré sú zvyknuté užívať, na 50-eurové doplatky. To ja nikdy nedopustím niečo takého. Nikdy. A špeciálne v tejto situácii. Poďme sa baviť o generikách, poďme robiť revízie v tých zoznamoch liekov, ale poďme to robiť dlhodobo, postupne tak, aby si na to ľudia zvykli, aby vedeli postupne prejsť. No a teda z čoho som že úplne v šoku, tak vy ako koaličná poslankyňa tu tepete ministra zdravotníctva v priamom prenose? Neviem, však máte naňho telefónne číslo, máte tam kanceláriu na konci chodby? Čo si nesadnete, čo si to nevydiskutujete? No takto to fungovať nemôže, pri všetkej úcte. Ďakujem za slovo. (Potlesk.)
7. schôdza NR SR - 6.deň - B. popoludní
Dátum: 2020-05-20
Poslanec: Borguľa, Martin (SME RODINA)
Druh vystúpenia: Vystúpenie s faktickou poznámkou

72. Ďakujem za slovo. Jediným, na koho budem reagovať, je pán poslanec Kotleba. A on svojím spôsobom má pravdu alebo, pán Kotleba, svojím spôsobom máte pravdu. Ja musím povedať, že ja, ale určite aj všetcia, čo tu sedíme, by boli, by sme boli najšťastnejší zo šťastných, keby že nemusíme pracovať v takejto hektike, keby že nemusíme pracovať v dobe takejto pandémie, a dneska sa príjemne pripravujeme na prázdniny a plánujeme si v kľude dovolenky. Nuž ale túto hektiku sme nevo..., nevyvolali my, tá hektika prišla odniekiaľ a my za ňu nemôžeme. A ja veľmi fandím ľuďom, ktorí sa snažia pomôcť, v tomto prípade minister hospodárstva, ktorý urýchlene pripravuje návrh zákona. Ja som dneska celý ten legislatívny proces sledoval. Ráno bol nejaké, nejaký návrh zákona, potom sa zmenil, ja som sa ho snažil naštudovať, ale naozaj, keďže my potrebujeme urýchlene pomáhať, urýchlene, tak neni čas kedy o ňom môcť diskutovať. Dal tento návrh. Je to najlepší z tých zlých návrhov. Ja pánovi ministrovi, som ho vyzval na diskusiu, on, on súhlasne kýval hlavou, čiže mám zato, že sa stretneme možno v trojici s pánom ministrom dopravy a hospodárstva, a ideme ďalším nejakým materiálom, dúfam, ten zákon len šperkovať. Ale kvôli tomu šperkovaniu by som nikdy nechcel, aby sme tu nutnú pomoc teraz v tento moment odkladali. Tá pomoc, ktorú tu predkladáme, jednoducho aj tak je na poslednú chvíľu, nemáme viacej času na to, aby sme šperkovali. Ja som vyzval na šperkovanie v ďalšom kole a budem rád, keď sa nám to podarí. Budem rád, keď to padne na úrodnú pôdu, a budem rád, keď pomôžeme slovenskému turizmu, slovenským reštauráciám, atrakciám a jednoducho pozitívne motivujeme ľudí, aby strávili svoje dovolenky na Slovensku. Ale ďakujem vám ináč za vašu poznámku. Ďakujem veľmi pekne.
6. schôdza NR SR - 6.deň - B. popoludní
Dátum: 2020-04-29
Poslanec: Borguľa, Martin (SME RODINA)
Druh vystúpenia: Vystúpenie s faktickou poznámkou

68. Ďakujem veľmi pekne za veľmi kultivovaný štátnický príhovor a veľmi sa teším hlavne z toho motta, ktoré tam zaznelo: Ten, kto chce, hľadá spôsoby, ten, kto nechce, hľadá dôvody. Bude úžasné a ja osobne budem ohromne šťastný, keď sa tá vec podarí s nájomnými bytmi, keď možno nie 25-tisíc, ale bodaj by 25-tisíc bytov sa začne stavať na Slovensku, bytov vysokej kvality, ktoré budú prenajímané za nízke ceny. Zrazu sa ohromne pomôže ľuďom. Nebudú sa musieť zaväzovať veľkými hypotékami, mobilita pracovnej sily bude výrazne vyššia a som presvedčený o tom, že to pomôže aj regiónom Slovenska. Túto myšlienku z príhovoru pána poslanca Kašpera by som naozaj chcel vyzdvihnúť: Kto chce, hľadá spôsoby, kto nechce, hľadá dôvody. Ďakujem.
6. schôdza NR SR - 5.deň - A. dopoludnia
Dátum: 2020-04-28
Poslanec: Borguľa, Martin (SME RODINA)
Druh vystúpenia: Vystúpenie s faktickou poznámkou

4. Ďakujem za slovo. Ja by som aj chcel podporiť kolegu Ľudka Gogu presne v tom, čo hovoril. Kríza, vírus, ktorý teda zmieta teraz spoločnosť nielen našu, ale celý svet, nám v plnej nahote ukázal potrebu našej geopolitickej orientácie tak, aby v prípade nejakého ďalšieho víru, ja neviem, v budúcnosti, dúfame, že žiaden nebude, sme už nezažili to, že nám chýbajú základné veci, základné prostriedky. Čiže ja veľmi apelujem na všetkých ľudí v tejto krajine pôsobiacich v zahraničnej politike, aby na to mysleli do budúcna, aby sme sa už v takejto situácii neocitli. Ďakujem.
6. schôdza NR SR - 3.deň - B. popoludní
Dátum: 2020-04-23
Poslanec: Borguľa, Martin (SME RODINA)
Druh vystúpenia: Vystúpenie s faktickou poznámkou

100. Ďakujem za slovo. Pán kolega Svrček vo svojom príhovore spomenul teda regionálne rozdiely, obrovské regionálne rozdiely, ktoré sú do veľkej miery spôsobené práve nedotiahnutou cestnou infraštruktúrou. Ja nechcem hodnotiť, že prečo to tak je, že jednoducho tá situácia je taká, či už je to nekvalitným zákonom o verejnom obstarávaní alebo nekvalitným stavebným zákonom, alebo nekvalitným manažmentom tých firiem, ktoré to mali na starosti, a tých manažmentov teda, ktoré tam doteraz pôsobili. Ja však som presvedčený, že toto programové vyhlásenie vlády v časti doprava, ale aj v časti legislatíva je napísané tak, že keď uskutočníme potrebné zmeny v zmysle tohto programového vyhlásenia vlády, tak sa ľady pohnú a naozaj sa stane to, čo sa tu nepodarilo za 30 rokov a naozaj regióny dostanú kvalitné cesty tak, aby, ako pán Svrček spomenul, mohli byť regióny rozvíjané a naozaj tie regionálne rozdiely aby mohli byť zmenšované. Ja v toto pevne verím a som presvedčený, že toto programové vyhlásenie vlády je práve takéto. Ďakujem za slovo.